Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11279

e) az időjárási tájékoztatások minden körülmények között pontosak és megbízhatóak legyenek. Megjegyzés: A repülésvégrehajtási kézikönyvben a repülésvezérlő rendszerek meghibásodása esetére meghatározott leszállási módszerek kizárhatják egyes leszállási helyek kitérőként történő igénybevételét. 2.7.3 Ajánlás – Amennyiben a szárazföldi kitérő helikopter repülőtér vagy leszállási hely eléréséhez szükséges tüzelőanyag mennyiség szállítása lehetséges, ne vegyenek igénybe parttól távoli (vízfelszíni) kitérőket. Ezek a körülmények kivételesek és a kedvezőtlen időjárási körülmények közötti terhelés növelés nem tartozik ezek közé. 2.8 Tüzelőanyag (üzemanyag) és olajkészlet 2.8.1 Minden forgószárnyas légijármű esetében – A repülés végrehajtását ne kezdjék meg csak akkor, ha az időjárási körülmények valamint a repülés során várható bármely késés figyelembevételével a forgószárnyas légijármű elegendő tüzelőanyagot és olajat szállít ahhoz, hogy a repülést biztonságosan be tudja fejezni. Ezen kívül az előre nem látható eseményekre való tekintettel szállítsanak tartalékot is. 2.8.2 Látvarepülési szabályok szerinti (VFR) üzemeltetés – A 2.8.1 pont előírásának megfelelően szállított tüzelőanyag és olaj mennyisége a látvarepülési szabályok szerint történő üzemeltetés esetében legalább annyi legyen, ami lehetővé teszi, hogy a forgószárnyas légijármű:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes